google/wiki40b huggingface dataset:
Shogo Sakurai

Karriere

Shogo Sakurai startet sin profesjonelle karriere i Mito HollyHock i 2003. Han har også spilt for Grulla Morioka, Sagawa Printing og FC Kyoto Bamb.
Lucretia (Britten)

Lucretia (engelsk: The Rape of Lucretia) er en opera i to akter med musikk av Benjamin Britten. Libretto av Ronald Duncan bygger på André Obeys teaterstykke Le viol de Lucrèce.

Historie

Verket er en kammeropera med veldig liten orkesterbesetning. Den ble uroppført i Glyndebourne 12. juli 1946 med Kathleen Ferrier og Peter Pears i tittelrollene.
I Sverige ble den spilt først gang den 17. oktober 1949 på Stora Teatern, Göteborg. Det ble gjort et eksperiment i regi av Bengt Peterson, framført 7. juni 1958 på Drottningholmsteatern, der man anvendte dekor fra 1700-tallet og den ble også satt opp på Stockholmsoperan 20. september 1958.

Handlingen

Operaen utspiller seg i Roma i ca. 510 f.Kr. og tar for seg en semihistorisk/legendarisk hendelse i romersk historie hvor sønnen til Romas siste konge Lucius Tarquinius Superbus forgrep seg på en dydig kvinne og bidro til kongens fall og innførelse av den romerske republikken.
Having a Party

Having a Party er et musikkalbum med Chips, utgitt i 1982. Albumet ble produsert av Lasse Holm og Torgny Söderberg. Albumet lå på norske VG-lista i 15 uker med en femtendeplass som høyeste notering.
Livslang læring

Med uttrykket livslang læring menes den opplæring og tilegnelse av kunnskaper som mennesker opplever hele livet. Begrepet oppstod under kompetansereformen i 1997, og er et etablert begrep innen voksenpedagogikken.
I en stortingsmelding er livslang læring definsert som «all organisert og uorganisert læring gjennom hele livet, og inkluderer formell utdanning så vel som uformell læring gjennom arbeid og andre aktiviteter.»
Zen+

Zen+ er kodenavnet på AMD's etterfølger til mikroarkitekturen Zen, som ble lansert i april 2018. Zen+ er grunnlag for den andre generasjon av Ryzen mikroprosessorer, kjent som Ryzen 2000 for vanlige skrivebordsdatamaskiner, og Threadripper 2000 for datamaskiner av høyere klasse.
Julija Litejkina

Personlig

Hennes navn som gift er nå Julija Litejkina.
Amerikaslangehals

Beskrivelse

Amerikaslangehalsen er ca 85 cm lang og har et vingespenn på 117 cm og en vekt på 1 350 gram. Fuglen er svart, og ligner derfor på en skarv, men slangehalsene kan kjennes igjen på den langehalsen som har gitt den navnet slangehals.

Atferd

Amerikaslangehalsen spiser fisk, som den dykker etter. Den mangler gumpkjertel, som produserer vannavstøtende olje. Dette gjør at slangehalsen ikke kan svømme som for eksempel skarvene gjør, siden fjærene tiltrekker vann som gjør den tyngre.
Underkommunisering

Underkommunisering er en språkvitenskapelig betegnelse på fenomenet hvor noe blir kommunisert i utilstrekkelig grad. Dette kan opptre på to nivå: lokalt og globalt.

Lokal underkommunisering

Her er det snakk om tvetydighet i ytringen. Dette kan forekomme både i muntlig og skriftlig kommunikasjon, i samtaler så vel som i for eksempel brev. Poenget her er at noe i meningsdanningen ikke kommer tydelig nok frem. Det kan eksempelvis dreie seg om et underliggende uttrykk for misnøye som aldri blir gjort eksplisitt nok til at det blir fanget opp.

Global underkommunisering

Denne typen underkommunisering dreier seg om at noe ikke får stor nok plass i den offentlige diskursen – samfunnets lange samtaler. Hva som er underkommunisert og ikke, blir dermed en relativ sak ut fra hver enkelt persons egeninteresser. En miljøaktivist fra Bellona vil typisk kunne fremme et syn om at farene ved global oppvarming er underkommunisert i den offentlige debatten, eller at miljøsaker generelt er underkommunisert i valgkampen.
Norwich Evening News

Norwich Evening News er en dagsavis som gis ut i Norwich i Norfolk i England. Avisen dekker nyhetene i Norwich, forstedene rundt og noen utenforliggende stedet, og blir utgitt av Archant. Den hadde i perioden desember 2010-juni 2011 et gjennomsnittlig opplag på 19 161
Kronhuset

Kronhuset (opprinnelig Giötheborgz Tyghuhs) er en rød tegelbygning i Vestre Nordstaden i Göteborg i Sverige. Huset ble oppført i åren 1643-1655 med nederlandsk preg, og er Göteborgs eldste profane bygning som ikke er bolig. Kronhuset ble opprinnelig brukt som «tyghus» (tyg betyr her krigsmateriel), det vil si som lager for garnisonens materiel som kanoner og uniformer.
Ruben Östlund

Bakgrunn

Östlund vokste opp på Styrsö i Göteborgs skärgård. Etter gymnaset begynte han å arbeide på forskjellige skisteder i Alpene i vintersesongene. Der begynte han å filme sine venners skistunt.

Karriere

Han ble etterhvert såpass god at han fikk arbeide i et produksjonsselskap. Mellom 1993 og 1998 spilte han inn skifilmer i vinterhalvåret i de italienske alpene, Canada og Val d’Isère. Filmene ble klippet om sommeren og hadde så premiere om høsten. Blant annet la man merke til hans filmer Addicted (1993) og Free Radicals (1996). 
I 1998 begynte han å studere filmregi på Högskolan för Fotografi och Film i Göteborg, hvor han ble uteksaminert i 2001. Som del av utdannelsen laget Låt dom andra sköta kärleken, som i 2002 ble nominert til en Guldbagge i kategorien beste dokumentarfilm. Som eksamensarbeid laget Östlund Familj igen, hvor han gjenforener sine foreldre, som som hadde vært skilte i 23 år. Den 59 minutter lange dokumentarfilmen inneholder kun 21 klipp.
Sammen med filmprodusent Erik Hemmerdorff ble han co-grunnlegger av filmselskapet Plattform Produktion, som produserer Östlunds filmer. 
Gitarmongo vant FIPRESCI-prisen under den 27. utgaven av Moskva Internasjonale Filmfestival. Kortfilmen Händelse vid bank (2009) mottok gullbjørnen under den 60. utgaven av filmfestivalen i Berlin, og Grand Prix ved Tampere filmfestival i 2011.
Play hadde premiere under det selvstendige  Director's Fortnight i Cannes i 2011, hvor den fikk prisen Séance "Coup de coeur". Filmen mottok senere Nordisk råds filmpris i 2012. I 2014 ble Turist vist under sideseksjonen Un Certain Regard i Cannes, hvor den fikk juryprisen. Filmen ble senere også nominert til Golden Globe for beste fremmedspråklige film.
Filmen The Square vant Gullpalmen under Cannesfestivalen i 2017.
Etter premieren av Play i 2012 ble det satt i gang en debatt i svenske medier om hvordan filmen forholder seg til rasisme. Kommentatorer, som Åsa Linderborg og Jonas Hassen Khemiri, gikk langt i å anklage filmen for rasistisk, mens Ösltund selv har hevdet det motsatte. En ny mediedebatt oppstod også i kjølvannet av Turist, hvor det da var den nordiske mannsrollen som ble diskutert.
ScanArc

ScanArc ASA er et norsk avfallshåndteringsselskap. Selskapet ble notert på Oslo Axess den 10. mai 2007, med tickeren SCAN. Etter noen år med tap ble aksjene strøket. Siste noteringsdag var 29. november 2012.
Löderup

Löderup er et tettsted i Ystad kommune i Skåne län i Sverige. I 2010 hadde tettstedet 550 innbyggere.
Noen kilometer lenger sørover langs kysten ligger Löderups strandbad. Den opprinnelige Löderup kommune (i Ingelstads härad), som siden 1927 innbefatteet hoveddelen av Löderup municipalsamhälle (resten tilhørte Hörup kommune), ble i 1952 utvidet med de tidligere kommunene Hörup og Valleberga, hvoretter municipalsamhället ble oppløst ved årsskiftet 1958/59. Löderups kommun ble i 1971 innlemmet i Ystads kommun, og ble dermed overført fra daværende Kristianstads län til Malmöhus län. Stedet fikk jernbaneforbindelse gjennom Ystad-Gärsnäs järnväg (YGJ), som ble åpnet i 1894. I 1905 ble den slått sammen med Gärsnäs-S:t Olofs järnväg (GStOJ) til Ystad-Gärsnäs-S:t Olofs järnväg (YGStOJ, overtatt av staten i 1941 og nedlagt i 1970).
Löderup har blitt kjent blant allmennheten gjennom Henning Mankells kriminalromaner. Hovedpersonen Kurt Wallanders far bor der. 
Om sommeren vokser Löderup kraftig, det er nesten like mange gjestesenger som det er innbyggere. I tillegg er det plass til ca. 200 enheter på campingplasser og det er over 300 fritidsboliger.
Nesset

Tusenårssted

Kommunens tusenårssted er Nesset prestegard. Området skal utvikles i samarbeid med Opplysningsvesenets fond som eier og Romsdalsmuseet som museumsfaglig konsulent. Nesset prestegård var barndomshjemmet til Bjørnstjerne Bjørnson i sin tid, før han flyttet videre til Molde.
Mount Hinks

Mount Hinks er en rock fjell, 595 moh, som ligger 0,2 nautiske mil sør for Mount Marsden i Gustav Bull Mountains i Mac. Robertson Land i Antarktis. Den 13. februar 1931 gikk British Australian New Zealand Antarctic Research Expedition (1929–31) under Douglas Mawson i land på den nærliggende Scullin Monolith. De kalte dette fjellet opp etter Arthur R. Hinks, sekretær i Royal Geographical Society, 1915–45.
Robert Mitchum

Biografi

Mitchums mor, Ann Harriet Gunderson, var født i Kristiania som datter av en sjøkaptein. Et nervøst sammenbrudd (som skal ha resultert i midlertidig blindhet), tilsynelatende fra jobb-relatert stress, gjorde at Mitchum begynte å lete etter arbeid som skuespiller. En agent skaffet ham et intervju med produsenten av en serie B-westernfilmer, og Mitchum ble ansatt for å spille skurk i flere filmer i løpet av 1942 og 1943. Han fikk mange biroller i en rekke produksjoner for flere ulike filmstudioer. 
I begynnelsen av karrieren hadde Mitchum en syvårskontrakt med filmstudioet RKO Radio Pictures. Etter moderat suksess hos RKO ble Mitchum lånt bort til United Artists for filmen Krigskorrespondenten som ble en økonomisk og kritisk suksess. Den 1. september 1948, etter en rekke vellykkede filmer, Mitchum og skuespiller Lila Leeds arrestert for besittelse av det narkotiske stoffet marihuana. Arrestasjonen påvirket ikke hans karriere på lang sikt, men ble sett på som en pinlighet hos studioet han arbeidet for, som beordret Mitchum å få behandling for narkotika-problemene.
Mitchum hadde hovedrollen i TV-seriene Krigens vinder og Krig og erindring basert på Herman Wouks bøker fra 1971/78. I 1995 spilte Mitchum sammen med Cliff Robertson, Erland Josephson, Espen Skjønberg og Hanna Schygulla i den norske filmen Pakten, i regi av Leidulv Risan. Hans siste film var den biografiske filmen James Dean: Live Fast, Die Young (1997). Mitchum har fått en stjerne på Hollywood Walk of Fame. I 1999 ble han kåret til tidenes 23. største mannlige filmlegende av Det amerikanske filminstituttet.
Mitchum døde den 1. juli 1997, i Santa Barbara i California, på grunn av komplikasjoner av lungekreft og emfysem. Han etterlot seg sin kone, Dorothy Mitchum, og sønnene James Mitchum og Christopher Mitchum, som også var skuespillere, og datteren Petrina Mitchum. Hans barnebarn, Bentley Mitchum og Carrie Mitchum, er også skuespillere, i likhet med hans yngre bror John Mitchum, som døde i 2001. Hans andre barnebarn, Kian Mitchum, er en vellykket modell.
Homiletikk

Homiletikk (av gresk όμιλητική τέχνη, direkte oversatt «kunsten å samordne») er en disiplin innenfor praktisk teologi. Det er læren om den kirkelige preken,  hva som er formålet til prekenen, virkemidler som forkynneren kan bruke og hvordan en preken utføres.
RTS Un

Bakgrunn

RTS Un var etterfølgeren til den lokale fjernsynskanalen i Genève, Télé Genève, og startet sendinger 1. november 1954. Kanalen begynte med regulære farge-tv-sendinger i 1968. 
Fra starten av het kanalen TSR TV, men da TSR 2 ble etablert i 1997, skiftet kanalen navn til TSR 1. Tv-selskapet TSR fusjonerte 1. januar 2010 med radiokringkasteren Radio Suisse Romande og ble til kringkasteren Radio Télévision Suisse. To år senere skiftet kanalene TSR 1 og TSR 2 navn til dagens RTS Un og RTS Deux. RTS Un og RTS Deux er de to offentlige riksdekkende franskspråklige tv-kanalene i Sveits.  
RTS Un er en allmennkanal som henvender seg til et bredt publikum. Kanalen sender egenproduserte show, nyheter, underholdning, kulturprogrammer og serier.
Petter Olsen

Munch-samlingen

Olsen eier tilsammen 38 bilder laget av Edvard Munch, hvorav 20 er oljemalerier. Han eide en av de fire originale utgavene av Edvard Munchs Skrik (1893), i pastell, og har vært involvert i en juridisk feide med broren sin vedrørende den viktige Munch-samlingen som deres far, Thomas Olsen etablerte. Ifølge hans kones, Henriettes testamente, skulle samlingen overgå til Petter, den yngste sønnen. Fred. Olsen ville ikke anerkjenne dette, og gikk til sak mot sin bror. Petter Olsen endte med å vinne saken på alle punkter, først i Oslo byrett i 2001, deretter i Borgarting lagmannsrett året etter.

Ramme gård

Petter Olsen har siden 1966 eid Ramme gård som ligger ved tettstedet Hvitsten i Vestby, og fikk i 2009 konsesjon for kjøp av Hauger gård som ligger på andre siden av Hvitsten. Olsen kjøpte opprinnelig Hauger gård fra Norske Skog i 2006, men kjøpet ble den gang opphevet av Landbruksnemnda.

Bærekraft og kultursenter

Siden 1986 har Ramme gård vært drevet økologisk, og det produseres melk, kjøtt, poteter, gulrøtter, tomater og diverse grønnsaker for butikken på gården. Bærekraft og biologisk mangfold ligger til grunn for alle gården planer knyttet til jord- og skogbruk. Alle nye bygninger varmes opp av et flisfyringsanlegg, der trevirket skaffes til veie fra rydding og pleie av kulturlandskapet. Flere av husdyrartene på gården er enten bevaringsverdige eller utrydningstruede.
Det satses også på et vidt spekter av kulturarrangementer på Ramme gård, som tar i mot besøkende i helgene og daglig (ikke mandag) i sommersesongen. I tillegg til gårdsbutikk og Diversen Café er det utstillinger, foredrag, konserter og festivaler. Shakespeare-festivalen ble etablert sommeren 2006 og Rokkefestivalen ble gjennomført første gang i 2007. Det er også hagedager på forsommeren og høsten, samt et julemarked.
Petter Olsen planlegger et underjordisk Munchgalleri og museum på Ramme gård i 2010, hundre år etter at Edvard Munch kjøpte gården Nedre Ramme.
Ashby

Handling

High school-eleven Ed Wallis blir venner med naboen Ashby Holt, en pensjonist som tidligere var en leiemorder som jobbet for CIA, og som nå er dødssyk og bare har noen måneder igjen å leve.
Størfisker

Systematikk

Stører består av to familier. Størfamilien består av de mer velkjente størene. De likner i det ytre på haier, men har store beinplater i huden i stedet for bruskfiskenes små krokaktige skjell. De har munnen på undersiden, slik at nesepartiet også er hailiknende. Spadestørfamilien har naken hud, og nesen er trukket fram i en lang åre- eller spadeliknende struktur. Spadestørene bruker snuten til å føle bytte som de fanger som filterspisere. 
I Norge forekom én art, støren, men denne har som også ellers i Europa, blitt svært sjelden grunnet overfiske og er kritisk truet.

Stører som bruskganodier

På grunn av bruskskjelettet har størfisker og bikirer tidligere blitt sammenfattet som bruskganoider («Chondrostei»). Dette har man gått bort ifra fordi bruskganoider er en samlegruppe. Bikirer er trolig nærmere beslektet med egentlige beinfisker enn med størfisker. Men ser imidlertid av og til at navnet Chondrostei brukes som vitenskapelig navn på størfisker alene. Det vanligere vitenskapelige navnet på størfisker er Acipenseriformes.
Zhou Yafu

Zhōu Yǎfū (tradisjonell kinesisk: 周亞夫; forenklet kinesisk: 周亚夫; død 143 f.Kr.) var en berømt general for det kinesiske Han-dynastiet. Han er kjent for å ha slått ned de syv staters opprør, men på grunn av hans ærlighet og integritet skal han ha mistet favør hos Han Jingdi, og dermed også livet. I kinesisk historie blir Zhōu Yǎfū regnet som et eksempel på militær disiplin.
Wataru Endo

Landslaget

Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Han ble tatt ut i Japans tropp til VM i fotball 2018 i Russland.
Gardermoen stasjon

Beliggenhet

Stasjonen ligger på Gardermobanen, 51,85 km fra Oslo S, men den reelle, direkte avstanden er bare 48,07 km. Dette er fordi distansemerkene følger den marginalt lengre Hovedbanen mellom Oslo S og Lillestrøm. Stasjonen er bygd direkte under flyplassterminalen og rulletrapper og heiser forbinder stasjonen med terminalen. Nord for stasjonen går Gardermobanen inn i en tunnel under flyplassen og fortsetter mot Eidsvoll. Inne i denne tunnelen finnes det et snu-område for Flytogene som er koblet til spor 2 og 3.

Historie

Avgjørelsen om å bygge stasjon, jernbane og flyplass ble tatt av Stortinget den 8. oktober 1992. NSB Gardermobanen, et datterselskap av NSB, fikk oppdraget med å bygge jernbanen og stasjonen samtidig som de skulle drive flytogdriften når den kom igang. Byggingen skjedde parallelt med byggingen av hovedflyplassen og stasjonen er i samme stil som resten av flyplassen.
Stasjonen ble tatt i bruk den 27. september 1998 og persontrafikken ble satt igang samtidig med åpningen av flyplassen den 8. oktober 1998. Som en del av omorganiseringen av NSB Gardermobanen ble eierskapet av stasjonen i 2001 overført til Jernbaneverket. Fra 1. januar 2001 endret NSB Gardermobanen navn til Flytoget AS, som ble organisert som et datterselskap av NSB BA. Flytoget AS ble omorganisert til et eget statsaksjeselskap underlagt Samferdselsdepartementet fra 1. januar 2003, et selskap som i 2004 ble underlagt Nærings- og handelsdepartementet.

Gardermoen tankterminal

Rett sør for stasjonen ligger Gardermoen tankterminal. Her blir all fly-drivstoff til Oslo lufthavn, Gardermoen tanket over fra et flydrivstofftog. Dette toget er det eneste godstoget på Gardermobanen og blir på folkemunne bare kalt for «parafintoget».

Fasiliteter

Stasjonen er døgnåpen og betjent mellom klokken 07:00 og 22:00 med noe redusert bemanningstid i helgene. Plattformene er rullestoltilpasset, men det er ikke alt togmateriellet så eksterne ramper må tilrettelegges for å få rullestoler ombord. Det finnes bagasjetraller og billettautomater på stasjonsområdet. I tillegg finnes det en rekke andre tilbud på selve flyplassen som for eksempel kiosker, bank, politi, taxi og busser.

Flytoget

Flytoget har seks avganger i timen hvorav tre er direkte til Oslo S. Direkteavgangen tar 19 minutter. De resterende tre avgangene stopper på Lillestrøm før Oslo S før de fortsetter videre mot Asker og Drammen. I 2007 hadde Flytoget 5,35 millioner passasjerer.

NSB

NSB driver tre typer trafikk på Gardermoen stasjon. Lokaltog L12 som har én avgang i timen mellom Kongsberg via Oslo S til Eidsvoll, samt regiontog R10 som har én avgang i timen fra Drammen via Oslo S til Lillehammer og R11 fra Skien via Oslo S til Eidsvoll. I tillegg stopper fjerntogenes fem daglige avganger mellom Oslo S og Trondheim S, inkludert nattoget, på stasjonen.
Giovanni Battista Sidotti

Biografi

Mens Sidotti arbeidet som prest, fikk han høre historier om misjonærer som var lidd martyrdøden i Japan, og bestemte seg for selv å reise til Japan. Den da herskende landsstengingspolitikken (sakoku) gjorde slik innreise illegal og underlagt dødsstraff. Etter at han hadde innhentet tillatelse fra pave Klemens XI, kom han seg til Manila, men fant deder ingen skippsleilighet som kunne bringe ham til Japan.
Men til slutt lyktes det ham likevel; med et skip ankom han i august 1708 til den lille øya Yakushima sør for Kyushu. Han hadde forkledt seg som samurai, men ble nokså raskt avslørt som vesterlending, tatt til fange, og snart bragt til Nagasaki.
Neste året, i 1709, ble han bragt til hovedstaden Edo (i dag: Tokyo), og der ble han utspurt av den japanske politiker og konfucianske høylærde Arai Hakuseki. Hakuseki ble imponert over Sidottis væremåte og lærdom, og utviklet stor respekt for ham. Denne respekt ble fordypet, og fader Sidotti begynte å vise Arai sin tiltro. Dette var siden innledningen av sakoku-tiden på 1600-tallet det første møte mellom to store lærde fra de japanske og vesteuropeiske sivilisasjoner. Blant annet forklarte Sidotti at det, stikk i strid den japanske oppfatning, slett ikke var slik at de vestlige misjomærer var noen slags fortropp for vestlige arméer.
Derfor gav ikke Arai etter for den alminnelige oppfatning at det beste var å torturere de kristne til de avsverget sin tro, og anbefalte sine overordnede tre andre alternative reaksjoner overfor utlendinger. Når mulig burde de deporteres, ellers måtte de holdes innesperret. Henrettelse måtte bare være siste utvei. Hakusekis anbefaling om deportasjon var uten presedens. 
Til slutt bestemte regjeringen seg for å innesperre fader Sidotti i Kirishitan Yashiki i Myōgadani (i dag Kohinata i Bunkyō-ku i Tokyo). Huset han ble satt i, var bygd i 1646. Kirishitan Yashiki hadde lenge vært i bruk for varetekt for utenlandske misjonærer.
Ettersom han ikke kunne utøve noe misjonsarbeid i Kirishitan Yashiki, ble Sidotti skånet fra torturen. Dessuten ble han ikke behandlet som noen vanlig fange. Han fikk en spesialbehandling som mer kunne  sammenlignes med husarrest (五人扶持, go-nin fuchi, «fem-manns næringsrasjon»). Hans voktere var et gammelt ektepar, Chōsuke og Haru, to tidligere kristne som hadde avsverget sin tro. Men da Sidotti forsøkte å overtale dem til å gå tilbake til den kristne tro, ble han flyttet til en underjordisk celle i huset. Der døde han i 1714 i en alder av 46 år.
Arai Hakuseki nyttiggjorde det han hadde lært under sine samtaler med fader Sidotti i verkene Seiyō Kibun og Sairan Igen. 
Et bilde fra Sidottis etterlatenskaper, oyayubi no seibozō (親指の聖母像, «tommelstort bilde av jomfru Maria»), er blitt erklært til «viktig japansk kulturaev», og befinner seg i Tokyos nasjonalmuseum i Ueno. Hans levninger ble oppdaget under utgravninger i 2014.
Ditt hjerte er i fare Andresen

«Ditt hjerte er i fare Andresen» er en dansk vise fra 1936 med melodi av Aage Stentoft og tekst av Poul Sørensen. Den ble opprinnelig fremført av Osvald Helmuth i Cirkusrevyen.

Norsk versjon

Einar Sissener fremførte en norsk versjon av visa i revyen Har du lyst har du lov, som ble spilt på Scala i 1936. Han sang den også i TV-programmet, Artistportrett - Einar Sissener, sendt på NRK 29. august 1961.